smcproject/ml-wiki-sentences huggingface dataset:
ഒരു സിംബലിനുപകരം മറ്റൊന്ന് ഉപയോഗിക്കുന്നതുസംബന്ധിച്ചുള്ള നിയമങ്ങൾ പ്രൊഡക്ഷൻ റൂൾ എന്നാണ് അറിയപ്പെടുന്നത്.
ഇത്തരം എല്ലാ പ്രൊഡക്ഷൻ റൂളുകളും താഴെപ്പറയുന്ന രൂപത്തിലുള്ള വ്യാകരണമാണ് കോൺടെക്സ്റ്റ് ഫ്രീ വ്യാകരണം എന്നറിയപ്പെടുന്നത്.
V → w കുറിപ്പുകൾ അവലംബം .
Chapter 4: Context-Free Grammars, pp. 77–106; Chapter 6: Properties of Context-Free Languages, pp. 125–137.
Chapter 2: Context-Free Grammars, pp. 91–122; Section 4.1.2: Decidable problems concerning context-free languages, pp. 156–159; Section 5.1.1: Reductions via computation histories: pp. 176–183.
കോൺട്രാ കോസ്റ്റ കൗണ്ടി
അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തെ ഒരു കൌണ്ടിയാണ് കോൺട്ര കോസ്റ്റ കൌണ്ടി .
2010 ലെ അമേരിക്കൻ ഐക്യനാടുകളിലെ സെൻസസ് പ്രകാരമുള്ള ഈ കൌണ്ടിയിലെ മൊത്തം ജനസംഖ്യ 1,049,025 ആയിരുന്നു.
ഇ കൌണിയുടെ ആസ്ഥാനമെന്ന സ്ഥാനം അലങ്കരിക്കുന്നത് മാർട്ടിനെസ് നഗരമാണ്.
പ്രാഥമികമായി ഒരു നഗരപ്രാന്തമായ സാൻഫ്രാൻസിസ്കോ ഉൾക്കടൽ പ്രദേശത്തിന്റെ കിഴക്കൻ ഉൾക്കടൽ മേഖലയുടെ വടക്കൻ ഭാഗം ഇതു സ്വായത്തമാക്കിയിരിക്കുന്നു.
സ്പാനിഷ് ഭാഷയിൽ “എതിർ തീരം” എന്നർത്ഥം വരുന്ന കൌണ്ടിയുടെ പേര്, സാൻഫ്രാൻസിസ്കോയിൽ നിന്ന് ഉൾക്കടലിന്റ എതിർ വശത്തായുള്ള ഈ കൌണ്ടിയുടെ നിലനിൽപ്പിനെ പരാമർശിച്ചാണ് നൽകപ്പെട്ടത്.
കോൺട്രാ കോസ്റ്റാ കൌണ്ടി, സാൻ ഫ്രാൻസിസ്കോ-ഓക്ലാന്റ്-ഹേവാർഡ്, CA മെട്രോപോളിറ്റൻ സ്റ്റാറ്റിസ്റ്റിക്കൽ മേഖല യിൽ ഉൾപ്പെടുത്തിയിരിക്കുന്നു.
കോൺട്രാഇൻഡിക്കേഷൻ ഇംഗ്ലീഷ് വിലാസം https://ml.wikipedia.org/wiki/Contraindication
വൈദ്യശാസ്ത്രത്തിൽ , കോൺട്രാഇൻഡിക്കേഷൻ അഥവാ വിപരീതഫലം എന്നത്, രോഗിക്ക് ഉണ്ടാക്കുന്ന ദോഷം കാരണം ഒരു നിശ്ചിത മെഡിക്കൽ പരിശോധന, മരുന്ന്, മെഡിക്കൽ നടപടിക്രമം അല്ലെങ്കിൽ ശസ്ത്രക്രിയ എന്നിവ ഉപയോഗിക്കാതിരിക്കുന്നതിനുള്ള സാധുവായ കാരണമാണ്.
കോൺട്രാഇൻഡിക്കേഷന്റെ വിപരീതമാണ്, ഒരു നിശ്ചിത ചികിത്സ ഉപയോഗിക്കുന്നതിനുള്ള ഒരു കാരണമായ ഇൻഡിക്കേഷൻ .
നടപടിക്രമമോ പദാർത്ഥമോ ജീവൻ അപകടപ്പെടുത്തുന്ന ഒരു സാഹചര്യത്തിന് കാരണമാകും എന്നാണ് അബ്സൊല്യൂട്ട് കോൺട്രാഇൻഡിക്കേഷൻ എന്നതുകൊണ്ട് അർത്ഥമാക്കുന്നത്.
ഈ വിഭാഗത്തിൽ പെടുന്ന ഒരു നടപടിക്രമമോ മരുന്നോ നിബന്ധമായും ഒഴിവാക്കണം.
ഉദാഹരണത്തിന്: റെയി സിൻഡ്രോം ഉണ്ടാകാനുള്ള സാധ്യതയുള്ളതിനാൽ വൈറൽ അണുബാധയുള്ള കുട്ടികൾക്കും കൗമാരക്കാർക്കും ആസ്പിരിൻ നൽകരുത്.
അനാഫൈലക്‌റ്റിക് ഫുഡ് അലർജിയുള്ള ഒരു വ്യക്തി ഒരിക്കലും അവർക്ക് അലർജിയുണ്ടാക്കുന്ന ഭക്ഷണം കഴിക്കരുത്.
ഹീമോക്രോമറ്റോസിസ് ഉള്ള ഒരു വ്യക്തിക്ക് ഇരുമ്പ് അടങ്ങിയ പ്രിപ്പറേഷനുകൾ നൽകരുത്.
ചില മരുന്നുകൾ വളരെ ടെരാറ്റോജെനിക് ആയതിനാൽ ഗർഭാവസ്ഥയിൽ അവ തികച്ചും വിപരീതഫലമാണ് ഉണ്ടാക്കുക; ഉദാഹരണങ്ങളിൽ താലിഡോമൈഡ്, ഐസോട്രെറ്റിനോയിൻ എന്നിവ ഉൾപ്പെടുന്നു.
മുഖക്കുരു ചികിത്സിക്കാൻ ഉപയോഗിക്കുന്ന ഐസോട്രെറ്റിനോയിൻ എന്ന മരുന്ന് ഗർഭാവസ്ഥയിൽ ജനന വൈകല്യങ്ങൾ ഉണ്ടാകാനുള്ള സാധ്യത കാരണം ഉപയോഗിക്കരുത്.
ഉയർന്ന രക്തസമ്മർദ്ദമുള്ള ആളുകളിൽ ചില ഡീകോംഗെസ്റ്റന്റുകൾ വിപരീതഫലമാണ് നൽകുക എന്നതിനാൽ അവ ഒഴിവാക്കണം.
ചികിത്സയിൽ നിന്ന് രോഗിക്ക് സങ്കീർണതകൾ ഉണ്ടാകാനുള്ള സാധ്യത കൂടുതലുള്ള സാഹചര്യങ്ങളാണ് റിലേറ്റീവ് കോൺട്രാഇൻഡിക്കേഷൻ എന്നതുകൊണ്ട് അർത്ഥമാക്കുന്നത്, എന്നാൽ ഈ അപകടസാധ്യതകൾ മറ്റ് പരിഗണനകളാൽ മറികടക്കാം അല്ലെങ്കിൽ മറ്റ് നടപടികളിലൂടെ ലഘൂകരിക്കാം.
ഉദാഹരണത്തിന്, ഒരു ഗർഭിണിയായ വ്യക്തി സാധാരണയായി എക്സ്-റേ എടുക്കുന്നത് ഒഴിവാക്കണം, പക്ഷേ റേഡിയോഗ്രാഫിയിൽ നിന്നുള്ള അപകടസാധ്യതകളെക്കാൾ വലുതാണ് ക്ഷയരോഗം പോലുള്ള ഗുരുതരമായ അവസ്ഥകൾ നിർണ്ണയിക്കുന്നതിന്റെ പ്രയോജനങ്ങൾ.
ഇതും കാണുക ഫാർമക്കോ-തെറാപ്പിറ്റിക് റഫറലുകളുടെ വർഗ്ഗീകരണം ഡ്രഗ് റിയാക്ഷൻ ടെസ്റ്റിങ് ഇൻഡിക്കേഷൻ (വൈദ്യശാസ്ത്രം) അവലംബം
കോൺഗ്രസ് പുല്ല് ഇംഗ്ലീഷ് വിലാസം https://ml.wikipedia.org/wiki/Parthenium_hysterophorus
ആസ്റ്ററേഷ്യ (Asteraceae) എന്ന കുടുംബത്തിൽപ്പെട്ട ഒരു ചെടിയാണു് കോൺഗ്രസ് പുല്ല് (Parthenium hysterophorus).
ഒരു കളസസ്യമായ ഇതിന്റെ പൂമ്പൊടി അലർജിക്ക് കാരണമാകാറുണ്ട്.
കളനാശിനികളെ പ്രതിരോധിച്ച് വളരാനുള്ള കഴിവുള്ളതിനാൽ ഈ സസ്യം കൃഷിയിടങ്ങളിൽ പ്രധാന ശല്യക്കാരനാണ്.
വെളുത്ത ചെറിയ പുഷ്പങ്ങൾ ചേർന്നതാണ് പൂങ്കുലകൾ.
വയറിളക്കം, പനി എന്നീ രോഗങ്ങൾക്ക് ഈ സസ്യം ഔഷധമായി ഉപയോഗിക്കുന്നു.
കോൺഗ്രസ്സ് സോഷ്യലിസ്റ്റ് പാർട്ടി ഇംഗ്ലീഷ് വിലാസം https://ml.wikipedia.org/wiki/Congress_Socialist_Party
ഇന്ത്യൻ നാഷണൽ കോൺഗ്രസ്സിലെ സോഷ്യലിസ്റ്റ് ചിന്താധാരപുലർത്തുന്നവരുടെ നേതൃത്വത്തിൽ 1934 ൽ രൂപീകരിച്ച പാർട്ടിയാണ് കോൺഗ്രസ്സ് സോഷ്യലിസ്റ്റ് പാർട്ടി .
സി.എസ്.പി. എന്നാണ് ചുരുക്കെഴുത്ത്.
ഗാന്ധിയുടെ യുക്തിരഹിതമായ ആദ്ധ്യാത്മികനിലപാടുകൾക്കും ഇന്ത്യയിലെ കമ്മ്യൂണിസ്റ്റുകൾ കോൺഗ്രസ്സിനോട് പുലർത്തിയ വിഭാഗീയ നിലപാടുകളോടും ഒരേസമയം കലഹിച്ചുകൊണ്ടാണ് അവർ ഇത്തരമൊരു പ്രസ്ഥാനത്തിന് രൂപം നൽകിയത്.
ഫബിയൻ സോഷ്യലിസത്തിന്റെയും മാർക്സിസം-ലെനിനിസത്തിന്റെയും സ്വാധീനം ഈ പ്രസ്ഥാനത്തിനുണ്ടായിരുന്നു.
കോൺഗ്രസിലെ ഇടതുപക്ഷക്കാരുടെ കൂട്ടായ്മായി രൂപംകൊണ്ട സി.എസ്.പി നാട്ടുരാജ്യങ്ങളിൽ ദേശീയപ്രസ്ഥാനത്തിന്റെ ആശയം ഉയർത്തിയതിനൊപ്പം കോൺഗ്രസിൽ നിന്നും വ്യത്യസ്തമായി തൊഴിലാളികളുടെയും കർഷകരുടെയും സ്വതന്ത്ര വർഗ്ഗസംഘടനകൾ വളർത്തുന്നതിലും ശ്രദ്ധ പുലർത്തി.
ഇതും കാണുക ഇന്ത്യയിലെ സോഷ്യലിസ്റ്റ് പ്രസ്ഥാനം അവലംബം ↑ {{ cite news }} : Check date values in: | date= ( help ) ↑
കോൺഫെഡറേഷൻ ഓഫ് ആഫ്രിക്കൻ ഫുട്ബോൾ ഇംഗ്ലീഷ് വിലാസം https://ml.wikipedia.org/wiki/Confederation_of_African_Football
ആഫ്രിക്കൻ അസോസിയേഷൻ ഫുട്ബോളിന്റെ ഭരണപരവും നിയന്ത്രിതവുമായ സംഘടനയാണ് കോൺഫെഡറേഷൻ ഓഫ് ആഫ്രിക്കൻ ഫുട്ബോൾ .
സി.എ.ഫ് ആഫ്രിക്കയിലെ ദേശീയ ഫുട്ബോൾ അസോസിയേഷനുകളെ പ്രതിനിധീകരിക്കുകയും, കോണ്ടിനെന്റൽ, ദേശീയ, ക്ലബ് മത്സരങ്ങൾ നടത്തുകയും ചെയ്യുന്നു.
കൂടാതെ സമ്മാന മത്സരങ്ങളും നിയന്ത്രണങ്ങളും ആ മത്സരങ്ങളുടെ മാധ്യമ അവകാശങ്ങളും നിയന്ത്രിക്കുന്നു.
ഫിഫയുടെ ആറ് കോണ്ടിനെന്റൽ കോൺഫെഡറേഷനുകളിൽ ഏറ്റവും വലുതാണ് സി.എ.ഫ്.
1998 ൽ ലോകകപ്പ് ഫൈനലിലെ ടീമുകളുടെ എണ്ണം 32 ആയി വർദ്ധിപ്പിച്ചതിനുശേഷം, സി‌എ‌എഫിന് അഞ്ച് സ്ഥാനങ്ങൾ അനുവദിച്ചു, എന്നാൽ 2010 -ൽ ദക്ഷിണാഫ്രിക്കയിൽ നടന്ന ടൂർണമെന്റിൽ ആറാം സ്ഥാനത്തേക്ക് ആതിഥേയരെ ഉൾപ്പെടുത്തി.
അവലംബം പുറത്തേക്കുള്ള കണ്ണികൾ ഔദ്യോഗിക വെബ്സൈറ്റ് ( (in English) (in French) (in Arabic) ) കോൺഫെഡറേഷൻ ഓഫ് ആഫ്രിക്കൻ ഫുട്ബോൾ , Soccerlens.com.
ശേഖരിച്ചത് 9 ഒക്ടോബർ 2010.
CAF വീഡിയോ ഹൈലൈറ്റുകൾ Listen to CAF ദേശീയഗാനം CAF ദേശീയഗാനം Archived 2021-02-25 at the Wayback Machine .
, Sportspromedia.com.
ശേഖരിച്ചത് 26 February 2018.
Archived 2021-02-28 at the Wayback Machine .
, euprimetimefootball.com ശേഖരിച്ചത് 26 February 2018.
ക്രിസ് പ്രാറ്റ്
ടെലിവിഷനിലും ആക്ഷൻ സിനിമകളിലും അഭിനയിച്ച അമേരിക്കൻ നടനാണ് ക്രിസ്റ്റഫർ മൈക്കൽ പ്രാറ്റ് (ജനനം: ജൂൺ 21, 1979).
2015 ലെ ജുറാസിക് വേൾഡ് എന്ന സിനിമയിൽ തുടങ്ങി ജുറാസിക് വേൾഡ്: ഫാളൻ കിംഗ്ഡം (2018) ൽ തുടരുന്ന ജുറാസിക് പാർക്ക് മൂവി സീരീസിലെ ഓവൻ എന്ന കഥാപാത്രത്തിലൂടെയാണ് പ്രാറ്റ് അറിയപ്പെടുന്നത്.
ക്രിസ്റ്റഫർ മൈക്കൽ പ്രാറ്റ് ജനിച്ചത് വിർജീനിയയിലെ മിനസോട്ടയിലാണ് .
പ്രാറ്റിന്റെ പിതാവ് 2014-ൽ മൾട്ടിപ്പിൾ സ്ക്ലിറോസിസ് ബാധിച്ച് മരിച്ചു.
അമ്മ നോർവീജിയൻ വംശജയാണ്.
പ്രാറ്റിന് ഏഴുവയസ്സുള്ളപ്പോൾ, കുടുംബം വാഷിംഗ്ടണിലെ സ്റ്റീവൻസ് ലേക്കിലേക്ക് മാറി.
1997-ൽ ലേക് സ്റ്റീവൻസ് ഹൈസ്കൂളിൽ നിന്ന് ബിരുദം നേടി.
2009-ൽ അദ്ദേഹം അന്ന ഫാരിസിനെ വിവാഹം കഴിച്ചു.
അവരുടെ മകൻ ജാക്ക് പ്രാറ്റ് 2012 ഓഗസ്റ്റ് 25-ന് ജനിച്ചു.
2017 ൽ പ്രാറ്റും ഫാരിസും നിയമപരമായി വേർപിരിഞ്ഞ് 2018-ൽ വിവാഹമോചനം നേടി.
പിന്നീട് എഴുത്തുകാരൻ കാതറിൻ ഷ്വാർസെനെഗറിനെ 2019 ൽ വിവാഹം കഴിച്ചു.
അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് ക്രിസ് പ്രാറ്റ് ക്രിസ് പ്രാറ്റ് ട്വിറ്ററിൽ ക്രിസ് പ്രാറ്റ് ഇൻസ്റ്റാഗ്രാമിൽ Chris Pratt ഫേസ്‌ബുക്കിൽ ക്രിസ് പ്രാറ്റ് at Rotten Tomatoes
ക്രിസ് ഗെയ്ൽ ഇംഗ്ലീഷ് വിലാസം https://ml.wikipedia.org/wiki/Chris_Gayle
വെസ്റ്റ് ഇൻഡീസ് അന്താരാഷ്ട്ര ക്രിക്കറ്റ് ടീമിലെ ജമൈക്കൻ ക്രിക്കറ്റ് താരമാണ് ക്രിസ്റ്റഫർ ഹെൻറി ഗെയ്ൽ .
1979 സെപ്റ്റംബർ 21നാണ് ജനിച്ചത്.
ആഭ്യന്തര ക്രിക്കറ്റിൽ ജമൈക്കയേയും ഐപിഎല്ലിൽ കിംഗ്സ് ഇലവൻ പഞ്ചാബിനെയും ബിഗ് ബാഷ് ലീഗിൽ സിഡ്നി തണ്ടറിനേയും ബംഗ്ലാദേശ് പ്രീമിയർ ലീഗിൽ ബാരിസൽ ബർണേഴ്സിനേയും പ്രതിനിധീകരിക്കന്നു.
ക്രിക്കറ്റിന്റെ എല്ലാ ഫോർമാറ്റുകളിലും സെഞ്ച്വറി നേടിയ ആദ്യ കളിക്കാരനാണ് ഗെയ്ൽ.
മാത്രമല്ല ടെസ്റ്റ് ക്രിക്കറ്റിൽ 2 ട്രിപ്പിൾ സെഞ്ച്വറി നേടിയ 4 കളിക്കാരിൽ ഒരാളുമാണ് ഗെയ്ൽ.
സൗത്ത് ആഫ്രിക്കയ്ക്കെതിരെ 2005ൽ നേടിയ 317 റൺസും ശ്രീലങ്കയ്ക്കെതിരെ 2010ൽ നേടിയ 333 റൺസുമാണവ.
ഏകദിനത്തിൽ മൂന്നോ അതിൽ കൂടൂതലോ തവണ 150 റൺസിനു മേൽ സ്കോർ ചെയ്ത 6 കളിക്കാരിലൊരാൾ കൂടിയാണ് ഗെയ്ൽ.
അന്താരാഷ്ട്ര കരിയർ ടെസ്റ്റ് ഏകദിനം
ഏകദിന ക്രിക്കറ്റിൽ ആദ്യമായി ഇരട്ടശതകം നേടിയ വെസ്റ്റ് ഇൻഡീസ് താരം എന്ന ബഹുമതി ക്രിസ് ഗെയിലിന് സ്വന്തമാണ്.
2015 ക്രിക്കറ്റ് ലോകകപ്പിൽ സിംബാബ്‌വെയ്ക്കെതിരെയായിരുന്നു ഗെയിലിന്റെ ഈ നേട്ടം ട്വന്റി 20
11 ടീമുകൾക്ക് വേണ്ടി ഗെയ്ൽ ട്വന്റി 20 കളിച്ചിട്ടുണ്ട്.
അന്താരാഷ്ട്ര ട്വന്റി 20യിലേയും ട്വന്റി 20 ലോക കപ്പിലേയും ആദ്യ സെഞ്ച്വറിക്കുടമയാണ് ഇദ്ദേഹം.
2007 ലെ ലോകകപ്പ് ഉദ്ഘാടന മത്സരത്തിൽ നേടിയ 117 റൺസ് അന്താരാഷ്ട്ര 20-20യിലെ ഉയർന്ന മൂന്നാമത്തെ സ്കോറാണ്.
ഈ സെഞ്ച്വറിയോടെ ക്രിക്കറ്റിന്റെ എല്ലാ ഫോർമാറ്റുകളിലും സെഞ്ച്വറി നേടിയ ആദ്യ കളിക്കാരൻ എന്ന നേട്ടത്തിനർഹനായി.
20-20യിൽ ഏറ്റവും കൂടൂതൽ സിക്സറുകളും ഗെയ്ലിന്റെ പേരിലാണ്.
ക്രിസ് ബ്രൗൺ ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2020 ഓഗസ്റ്റ് മുതൽ തുടരുന്നു.
ക്രിസ് ബ്രൗൺ (born May 5, 1989) ഒരു അമേരിക്കൻ ഗായകനും നർത്തകനുമാണ്.
ക്രിസ് നായർ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
പ്രൈവറ്റ് സാറ്റലൈറ്റ് കമ്പനിയായ ‘കവ സ്പേസി’ന്റെ സ്ഥാപകനാണ് ക്രിസ് നായർ.2018ൽ ഇലോൺ മസ്കിന്റെ സ്പെയ്സ് എക്സ് വഴിയാണ് ‘എക്സീഡ് സാറ്റ്’ എന്ന ഉപഗ്രഹം വിഷേപിച്ചത്.
ഇന്ത്യയിലെ ആദ്യ സ്വകാര്യ ഉപഗ്രഹമാണ് ഇത്.
ക്രിസ് മാർട്ടിൻ
ഒരു ബ്രിട്ടീഷ് ഗായകനും ഗാനരചയിതാവും സംവിധായകനുമാണ് ക്രിസ്റ്റഫർ ആന്റണി ജോൺ " ക്രിസ് " മാർട്ടിൻ (ജനനം 2 മാർച്ച് 1977) ബ്രിട്ടീഷ് ആൾട്ടർനേറ്റീവ് റോക്ക് ബാൻഡ് കോൾഡ്പ്ലേയുടെ സ്ഥാപകരിൽ ഒരാളാണ്.
ക്രിസ് ടക്കർ
ഒരു അമേരിക്കൻ അഭിനേതാവും ഹാസ്യതാരവു മാണ് ക്രിസ് ടക്കർ (ജനനം ആഗസ്റ്റ്  31, 1971).
"ഫ്രൈഡെ" എന്ന ചലച്ചിത്ര പരമ്പരയിലെ ഇദ്ദേഹത്തിന്റെ സ്‌മോക്കി എന്ന കഥാപാത്രവും റഷ് ഹവർ പരമ്പരയിലെ ഇദ്ദേഹത്തിന്റെ ഡിറ്റക്ടീവായ ജെയിംസ് കാർട്ടർ എന്ന കഥാപാത്രവും വളരെ പ്രശസ്തമാണ്.
ജാക്കി ചാനുമൊത്തുള്ള റഷ് ഹവർ ആദ്യ ദാഗത്തിന്റെ വൻ വിജയത്തിനു ശേഷം അതിന്റെ രണ്ടാം ഭാഗത്തിലഭിനയിക്കുന്നതിനായി  ടക്കർ 20 ദശലക്ഷം ഡോളറും മൂന്നാം ഭാഗത്തിലഭിനയിക്കുന്നതിനായി 25 ദശലക്ഷം ഡോളറുമാണ് പ്രതിഫലം കൈപറ്റിയിരുന്നത്.
ആ സമയത്തെ ഹോളിവുഡിലെ ഏറ്റവും വലിയ പ്രതിഫലമായിരുന്നു ഇത്.
ചലചിത്രങ്ങളുടെ  പട്ടിക ചലച്ചിത്രം Year Title Role Notes 1993 The Meteor Man MC in Hall 1994 House Party 3 Johnny Booze 1995 Friday Smokey Nominated – MTV Movie Award for Best Comedic Performance
Nominated – MTV Movie Award for Best Breakthrough Performance Nominated – MTV Movie Award for Best On-Screen Duo (with Ice Cube) 1995 Panther Bodyguard 1995 Dead Presidents Skip 1997 Money Talks Franklin Hatchett Nominated – Razzie Award for Worst New Star 1997 The Fifth Element Ruby Rhod Nominated – Razzie Award for Worst New Star 1997 Jackie Brown Beaumont Livingston 1998 Rush Hour Detective James Carter Blockbuster Entertainment Award for Favorite Duo – Action/Adventure (with Jackie Chan )
MTV Movie Award for Best On-Screen Duo (with Jackie Chan ) Nominated – Image Awards for Outstanding Lead Actor in a Motion Picture Nominated – Kids Choice Awards for Favorite Movie Actor Nominated – MTV Movie Award for Best Comedic Performance Nominated – MTV Movie Award for MTV Movie Award Best Fight (with Jackie Chan ) 2001 Rush Hour 2 Kids Choice Awards for Favorite Movie Actor
MTV Movie Award for Best Fight (with Jackie Chan ) Nominated – MTV Movie Award for Best Comedic Performance 2007 Rush Hour 3 Nominated – MTV Movie Award for Best Fight (with Jackie Chan and Sun Mingming) 2012 Silver Linings Playbook Danny McDaniels Broadcast Film Critics Association Award for Best Cast
Nominated – Screen Actors Guild Award for Outstanding Performance by a Cast in a Motion Picture 2015 Chris Tucker – Live Himself Netflix Exclusive Standup Special 2016 Billy Lynn's Long Halftime Walk Albert Post-Production ടെലിവിഷനിൽ Year Title Role Notes 1992 Hangin' with Mr. Cooper Rapper 1992 Def Comedy Jam Himself 2 episodes 2001 Michael Jackson: 30th Anniversary Special Himself Guest 2001 Diary 2006 African American Lives സംഗീത വീഡിയോകൾ Year Title Artist Role 1995 "California Love" റ്റുപാക് ഷക്കൂർ featuring Dr. Dre Roger Troutman Guest 2001 "You Rock My World" മൈക്കൽ ജാക്സൺ Gangster 2005 "Shake It Off" മറായ കേറി Car passenger 'അവലംബം
ക്രിസ് ഗോപാലകൃഷ്ണൻ ഇംഗ്ലീഷ് വിലാസം https://ml.wikipedia.org/wiki/Kris_Gopalakrishnan
ഇന്ത്യൻ വ്യവസായിയും സോഫ്റ്റ്‌വെയർ എഞ്ചിനീയറും ഇൻഫോസിസിന്റെ ഏഴ് സ്ഥാപകരിൽ ഒരാളുമാണ്‌ ക്രിസ് ഗോപാലകൃഷ്ണൻ .
ഇപ്പോൾ ഇദ്ദേഹം ഇൻഫോസിസിന്റെ എക്സിക്യുട്ടീവ് വൈസ്ചെയർമാനായി പ്രവർത്തിക്കുന്നു.
2011 ൽ ക്രിസ് ഗോപാലകൃഷ്ണന് പദ്മഭൂഷൺ ലഭിച്ചു.
1956-ൽ തിരുവനന്തപുരത്ത് ജനിച്ചു.
മദ്രാസ് ഐ.ഐ.ടി.യിൽ നിന്ന് 1977 ൽ ഭൗതികശാസ്ത്രത്തിൽ എം.എസ്. സി.യും 1979 ൽ കംപ്യൂട്ടർ സയൻസിൽ എം.ടെക്കും നേടി.
തുടർന്ന്  1979 ൽ മുംബൈയിലെ പട്‌നി കംപ്യൂട്ടേഴ്സ് എന്ന സ്വകാര്യസ്ഥാപനത്തിൽ സോഫ് ട് വെയർ എൻജിനീയറായി കരിയർ ആരംഭിച്ചു.
1981 ൽ ഇതേ സ്ഥാപനത്തിൽ അസിസ്റ്റൻറ് പ്രോജക്ട് മാനേജറായി.
ഇക്കാലത്താണ്  റൂർക്കലയിലെ ഉരുക്കുനിർമ്മാണശാലയ്ക്കുവേണ്ടി എൽ. ഡി. കൺവേർട്ടറുകളെ നിയന്ത്രിക്കുന്ന ഡിസ്ട്രിബ്യൂട്ടഡ് പ്രോസസ് കൺട്രോൾ സിസ്റ്റം വികസിപ്പിക്കുന്നതിൽ നിർണായകമായ പങ്കു വഹിച്ചത്.
1981-ൽ എൻ.ആർ. നാരായണമൂർത്തിയും മറ്റ് അഞ്ചുപേരുമൊത്ത് ഇൻഫോസിസ് സ്ഥാപിച്ചു.
ആദ്യഘട്ടത്തിൽ വിവിധ വിദേശരാജ്യങ്ങളിലെ  കമ്പനികൾക്കുവേണ്ടിയുള്ള  ഇൻഫർമേഷൻ സിസ്റ്റം വികസിപ്പിക്കുന്നതിലെ ഡിസൈൻ, ഡെവലപ് മെൻറ്  എന്നിവയുടെ ചുമതല വഹിച്ചു.
1987-94 കാലത്ത് സ്ഥാപനത്തിൻറെ വൈസ് പ്രസിഡൻറ് പദവിയോടെ സാങ്കേതികവിഭാഗത്തിൻറെ ചുമതല വഹിച്ചു.
2007 ജൂൺ 22ന് ഇൻഫോസിസിൻറെ സി.ഇ.
ഒ.യും മാനേജിങ് ഡയരക്ടറുമായി ചുമതലയേറ്റു.
ACM, IEEE, IEEE കംപ്യൂട്ടർ സൊസൈറ്റി എന്നിവയിൽ അംഗമാണ്.
മറ്റു പദവികൾ കേരളത്തിലെ ഇന്ത്യൻ ഇൻസ്റ്റിറ്റ്യൂട്ട് ഒഫ് ഇൻഫർമേഷൻ ടെക് നോളജി ആൻഡ് മാനേജ് മെൻറിൻറെ ചെയർമാൻ കർണാടകയിലെ ബോർഡ്  ഒഫ് ഇൻഫർമേഷൻ ടെക് നോളജി  എജ്യുക്കേഷൻ സ്റ്റാൻഡാർഡ് സിൻറെ വൈസ് ചെയർമാൻ കോൺഫെഡറേഷൻ ഒഫ് ഇന്ത്യൻ ഇൻഡസ്ട്രീസ് സതേൺ റീജിയണൽ കൗൺസിലിൻറെ വൈസ് ചെയർമാൻ അവലംബം Kris Gopalakrishnan എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ക്രിസ് പൈൻ
ക്രിസ്റ്റഫർ വൈറ്റ്ലോ പൈൻ (ജനനം ഓഗസ്റ്റ് 26, 1980) ഒരു അമേരിക്കൻ അഭിനേതാവാണ്.
സ്റ്റാർ ട്രെക്ക് റീബൂട്ട് ചലച്ചിത്ര ശ്രേണിയിൽ (2009-) ജെയിംസ് ടി കിർക്, അൺസ്റ്റോപ്പബിൾ (2010) എന്ന ചിത്രത്തിൽ വിൽ, സിൻഡ്രെല്ല (2014) യിലെ സിൻഡ്രെല്ലയുടെ രാജകുമാരൻ, വണ്ടർ വുമൺ (2017) ലെ സ്റ്റീവ് ട്രെവർ എന്നീ കഥാപാത്രങ്ങളിലൂടെ ശ്രദ്ധേയനായി.
കരിയർ Pine at Camp Arifjan, Kuwait following a screening of Star Trek , April 11, 2009
2003 ൽ ഇആർ എന്ന ടെലിവിഷൻ പരമ്പരയിലൂടെയാണ് പൈൻ അഭിനയരംഗത്ത് വന്നത്.
അതേ വർഷം തന്നെ ദ ഗാർഡിയൻ, സിഎസ്ഐ: മിയാമി എന്നീ പരമ്പരകളിൽ അഭിനയിച്ചു.
2004 ൽ അദ്ദേഹം വൈ ജർമ്മനി എന്ന ഹ്രസ്വ ചിത്രത്തിലും അന്ന ഹാത്വേയോടൊപ്പം ദ പ്രിൻസസ് ഡയറീസ് 2: റോയൽ എൻഗേജ്മെന്റ് എന്ന റൊമാന്റിക് കോമഡി ചിത്രത്തിലും അഭിനയിച്ചു.
2005 ൽ പൈൻ സിക്സ് ഫെയിറ്റ് അണ്ടർ പരമ്പരയിലെ ഒരു എപ്പിസോഡിലും  ഒരു സ്വതന്ത്ര ചലച്ചിത്രമായ കൺഫെഷനിലും അഭിനയിച്ചു.
2007-ൽ, സ്റ്റാർ ട്രെക്ക് ചിത്രത്തിലെ ജെയിംസ് ടി. കിർക്കിൻറെ വേഷം സ്വീകരിക്കാൻ വൈറ്റ് ജാസ്സിന്റെ ചലച്ചിത്ര ആവിഷ്കരണത്തിൽ നിന്ന് പിന്മാറി.
2009 ൽ ഇറങ്ങിയ ഈ ചിത്രം മികച്ച പ്രതികരണം നേടി.
2009 പകുതിയിൽ, പൈൻ ടോണി സ്കോട്ട് സംവിധാനം ചെയ്ത അൺസ്റ്റോപ്പബിൾ എന്ന ചിത്രത്തിൽ അഭിനയം ആരംഭിച്ചു.
2010 നവംബറിൽ പുറത്തിറങ്ങിയ ഈ ചിത്രത്തിൽ പൈൻ ഡ്രൈവർ ഇല്ലാതെ ഓടിക്കൊണ്ടിരിക്കുന്ന ഒരു ചരക്ക് തീവണ്ടി നിർത്താൻ തന്റെ സഹപ്രവർത്തകോടൊപ്പം ശ്രമിക്കുന്ന ഒരു ട്രെയിൻ കണ്ടക്ടറുടെ വേഷം ചെയ്തു.
2012 ൽ റീസ് വിതർസ്പൂണിനും ടോം ഹാർഡിക്കുമൊപ്പം ദിസ് മീൻസ് വാർ എന്ന ചിത്രം ചെയ്തു.
2009 ലെ സ്റ്റാർ ട്രെക്ക് ചിത്രത്തിലെ ക്യാപ്റ്റൻ ജെയിംസ് ടി. കിർക്കിൻറെ വേഷം 2013 ൽ ഇറങ്ങിയ തുടർ ചിത്രം സ്റ്റാർ ട്രെക്ക് ഇൻ ടു ദ ഡാർക്ക്നെസ്സ് എന്ന ചിത്രത്തിൽ വീണ്ടും അവതരിപ്പിച്ചു.
2015 ൽ സൂപ്പർ ഹീറോ ചിത്രം വണ്ടർ വുമണിൽ സ്റ്റീവ് ട്രെവർ എന്ന വേഷം ചെയ്യാൻ പൈനിനെ നിയോഗിച്ചു.
നായിക ഗാൽ ഗഡോട്ടിനൊപ്പം അഭിനയിച്ച ഈ ചിത്രം ജൂൺ 2017 ൽ പ്രദർശനത്തിനെത്തി.
അഭിനയജീവിതം ചലച്ചിത്രം Year ചലച്ചിത്രം Role Director Note(s) 2004 Why Germany?
Chris Gabriel Peters-Lazaro Short film The Princess Diaries 2: Royal Engagement Nicholas Devereaux Garry Marshall 2005 Confession Luther Scott Jonathan Meyers The Bulls Jason Eric Stoltz Short film 2006 Just My Luck Jake Hardin Donald Petrie Blind Dating Danny Valdessecchi James Keach Smokin' Aces Darwin Tremor Joe Carnahan 2008 Bottle Shock Bo Barrett Randall Miller 2009 സ്റ്റാർ ട്രെക്ക് James T. Kirk J. J. Abrams Carriers Brian Green Àlex Pastor
David Pastor Beyond All Boundaries Hanson Baldwin / Sgt. Bill Reed David Briggs Voices 2010 Small Town Saturday Night Rhett Ryan Ryan Craig Quantum Quest: A Cassini Space Odyssey Dave Harry Kloor
Daniel St. Pierre Voice Unstoppable Will Colson Tony Scott 2012 Celeste and Jesse Forever Rory Shenandoah Lee Toland Krieger Cameo
ക്രിസ് കൊളംബസ് (ചലച്ചിത്രകാരൻ)
ക്രിസ് ജോസഫ് കൊളംബസ് (ജനനം സെപ്റ്റംബർ 10, 1958) ഒരു അമേരിക്കൻ ചലച്ചിത്രകാരനാണ്.
1980-കളുടെ മധ്യത്തിൽ നിരവധി കൗമാര ഹാസ്യ ചിത്രങ്ങൾക്ക് തിരക്കഥയെഴുതിയ ശേഷം, അഡ്വഞ്ചേഴ്‌സ് ഇൻ ബേബിസിറ്റിംഗ് (1987) എന്ന ചിത്രത്തിലൂടെ അദ്ദേഹം സംവിധായകനായി അരങ്ങേറ്റം കുറിച്ചു.
ക്രിസ്മസ് പശ്ചാത്തലത്തിലെടുത്ത ഹാസ്യ ചിത്രം ഹോം എലോൺ (1990), അതിന്റെ തുടർച്ചയായ ഹോം എലോൺ 2: ലോസ്റ്റ് ഇൻ ന്യൂയോർക്ക് (1992) എന്നീ ചിത്രങ്ങളിലൂടെ കൊളംബസ് പ്രശസ്തിയാർജ്ജിച്ചു.
ഹാരി പോട്ടർ ചലച്ചിത്ര പരമ്പരയിലെ ആദ്യ രണ്ടു ചിത്രങ്ങളും അദ്ദേഹമാണ് സംവിധാനം ചെയ്തത്.
കാട്ടിക്കുളം ഇംഗ്ലീഷ് വിലാസം https://ml.wikipedia.org/wiki/Kattikkulam
വയനാട്ടിലെ തിരുനെല്ലി ഗ്രാമപഞ്ചായത്തിലെ ഒരു വാർഡാണ് കാട്ടിക്കുളം.
പ്രധാന റോഡുകൾ: കാട്ടിക്കുളം-ബാവലി റോഡ് കുട്ട-തോൽപ്പെട്ടി റോഡ് കാട്ടിക്കുളം-മാനന്തവാടി റോഡ് സ്ഥാപനങ്ങൾ ഗവ.
ഹയർ സെക്കണ്ടറി സ്ക്കൂൾ,കാട്ടിക്കുളം അവലംബം
കാട്ടാക്കട നിയമസഭാമണ്ഡലം
കേരളത്തിന്റെ തലസ്ഥാനജില്ലയായ തിരുവനന്തപുരം ജില്ലയിലെ ഒരു നിയമസഭാമണ്ഡലമാണ് കാട്ടാക്കട നിയമസഭാമണ്ഡലം .
കാട്ടാക്കട താലൂക്കിൽ ഉൾപ്പെട്ട നേമം നിയമസഭാമണ്ഡലത്തിന്റെ ചില ഭഗങ്ങൾ ഒഴിവാക്കി പുനഃസംഘടിപ്പിച്ച മണ്ഡലമാണിത്.
കാട്ടാക്കട നിയമസഭാമണ്ഡലം ആറ്റിങ്ങൽ ലോക്‌സഭാ നിയോജകമണ്ഡലത്തിന്റെ ഭാഗമാണ്.
കാട്ടാക്കട നിയമസഭാമണ്ഡലം പ്രദേശങ്ങൾ
കാട്ടാക്കട , മലയിൻകീഴ് , മാറനല്ലൂർ , പള്ളിച്ചൽ , വിളപ്പിൽ , വിളവൂർക്കൽ എന്നീ ഗ്രാമപഞ്ചായത്തുകൾ ചേർന്ന നിയമസഭാമണ്ഡലമാണിത്.
നേമം നിയമസഭാമണ്ഡലത്തിൽ ഉൾപ്പെട്ടിരുന്ന ബാലരാമപുരം നേമം എന്നീ പഞ്ചായത്തുകൾ ഒഴിവാക്കി മലയിൻകീഴ്, പള്ളിച്ചൽ എന്നീ പഞ്ചായത്തുകൾ പുതിയതായ് ചേർത്ത് 2011-ൽ വികസിപ്പിച്ച നിയമസഭാമണ്ഡലമാണിത് .
2011 ലെ നിയമസഭാതിരഞ്ഞെടുപ്പിനോടനുബന്ധിച്ച് പുറത്തിറക്കിയ വോട്ടർ പട്ടികയിൽ 164036 പേർ സമ്മതിദായകരായി ഉണ്ട്.
അതിൽ 86234 പേർ സ്ത്രീ സമ്മതിദായകരും; 77802 പേർ പുരുഷ സമ്മതിദായകരുമാണ് .
പ്രതിനിധികൾ ഐ.ബി. സതീഷ് 2016- തുടരുന്നു എൻ. ശക്തൻ 2011- 2016 അംഗങ്ങൾ വോട്ടുവിവരങ്ങൾ തിരഞ്ഞെടുപ്പുകൾ വർഷം ആകെ പോളിംഗ് ഭൂരി പക്ഷം വിജയി വോട്ട് പാർട്ടി എതിരാളി പാർട്ടി വോട്ട് എതിരാളി 2 പാർട്ടി വോട്ട് 2021 195827 145916 23231 ഐ.ബി. സതീഷ് 66293 സി.പി.എം മലയിൻകീഴ് വേണുഗോപാൽ 43062 ഐ.എൻസി പി.കെ. കൃഷ്ണദാസ് 34542 ബിജെപി 2016 187392 143653 849 ഐ.ബി. സതീഷ് 51614 സി.പി.എം എൻ. ശക്തൻ 50765 ഐ.എൻസി പി.കെ. കൃഷ്ണദാസ് 38700 ബിജെപി 2011 166306 117362 12916 എൻ. ശക്തൻ 52368 ഐ.എൻ.സി എം.വി. ജയദാലി 39452 എൽ.ഡി എഫ് പി.കെ. കൃഷ്ണദാസ് 22550 ബിജെപി കുറിപ്പുകൾ
2011 മുതൽ 2016 വരെ കാട്ടാക്കട നിയമസഭാമണ്ഡലത്തെ പ്രതിനിധീകരിച്ച എൻ. ശക്തൻ , പതിമൂന്നാം കേരളനിയമസഭയുടെ ഡെപ്യൂട്ടി സ്പീക്കറായി തിരഞ്ഞെടുക്കപ്പെടുകയും സ്പീക്കർ ജി.കാർത്തികേയന്റെ മരണശേഷം സ്പീക്കറായി തിരഞ്ഞെടുക്കപ്പെടുകയും ചെയ്തു.
അവലംബം 1 2 http://www.mathrubhumi.com/election/trivandrum/kattakkada-nemom/index.html%5Bപ്രവർത്തിക്കാത്ത+കണ്ണി%5D ↑ http://www.niyamasabha.org/codes/14kla/Members-Eng/112%20I%20B%20Satheesh.pdf ↑ http://www.niyamasabha.org/codes/members/m84.htm ↑ ↑ http://www.keralaassembly.org/election/2021/assembly_poll.php?year=2021 no=138 ↑ http://www.keralaassembly.org/election/2021/assembly_poll.php?year=2016 no=138 ↑ http://www.keralaassembly.org/election/2021/assembly_poll.php?year=2011 no=138 ↑ https://www.thehindu.com/news/cities/Thiruvananthapuram/n-sakthan-elected-kerala-assembly-speaker/article6985822.ece
കാട്ടാട് ഇംഗ്ലീഷ് വിലാസം https://ml.wikipedia.org/wiki/Capra_(genus)
സസ്തനികളിൽ പെട്ട ഒരു സസ്യഭുക്കാണ് കാട്ടാട് .
കുളമ്പുകൾ ഉള്ള ജീവി.
ആടുവർഗ്ഗത്തിൽ പെടുന്ന ഇവയെ  കേരളത്തിൽ വയനാട് , പാലക്കാട് , ഇടുക്കി മുതലായ  പ്രദേശങ്ങളിലെ പുൽമേടുകൾ നിറഞ്ഞ വനങ്ങളിൽ കാണപ്പെടുന്നു.
തണുപ്പുള്ളതും വരണ്ടതുമായ കാലാവസ്ഥ ഇഷ്ടപ്പെടുന്ന മൃഗങ്ങളാണ് ഇവ.
കേരളത്തിൽ മൂന്നാറിനടുത്തുള്ള ഇരവികുളം ദേശീയോദ്യാനം കാട്ടാടുകളിലെ ഒരു പ്രത്യേക വിഭാഗമായ വരയാടുകളുടെ പ്രധാന ആവാസ മേഖലയാണ്.
ലോകത്ത് പ്രധാനമായും കൊക്കേഷ്യയിലും, സൈബീരിയയിലുമാണ് ഇവയെ കൂടുതലായി കാണപ്പെടുന്നത് Capra caucasica West Caucasian tur Capra cylindricornis East Caucasian tur Capra falconeri Markhor Capra aegagrus Wild goat Capra (aegagrus) hircus Domestic goat Capra sibirica Siberian ibex Capra pyrenaica Spanish ibex Capra walie Walia ibex Capra ibex Alpine ibex Capra nubiana Nubian ibex
കാട്ടാമ ഇംഗ്ലീഷ് വിലാസം https://ml.wikipedia.org/wiki/Travancore_tortoise
330 മില്ലീമീറ്റർ വരെ വലിപ്പം വരുന്ന ഒരു കാട്ടിൽ കണ്ടുവരുന്ന വലിയൊരു ആമയാണ് കാട്ടാമ അഥവാ തിരുവന്തപുരം ആമ( Indotestudo travancorica ) .
പ്രാധമികമായി ഇവയുടെ ഭക്ഷണം പുല്ലും ചെറു സസ്യങ്ങളുമാണ്.
എന്നാൽ ഇവ കക്കകളും പ്രാണികളും ചത്ത മൃഗങ്ങളേയും പൂപ്പലുകളേയും പഴങ്ങളും ഭക്ഷിക്കും.
450-850 ഉയരമുള്ള കുന്നിഞ്ചെരുവുകളിലെ കാടുകളിലാണ് ഇവയെ കണ്ടുവരുന്നത്.
നവംബർ മുതൽ മാർച്ച് വരെയുള്ള അവയുടെ പ്രജനനകാലത്ത് ആൺ ആമകൾ തമ്മിലുള്ള യുദ്ധത്തിൽ തോട് വച്ചാണ് എതിരിടുക.
ഇവ നിലത്ത് ആഴമില്ലാത്ത കൂടുണ്ടാക്കി 1മുതൽ 5വരെ മുട്ടകളിടുന്നു.
മുട്ടവിരിഞ്ഞിറങ്ങുമ്പോൾ 55-60 മില്ലീമീറ്റർ വലിപ്പമുണ്ടാകും.
ആവാസവ്യവസ്ഥയുടെ നാശവും തുണ്ടുതുണ്ടാക്കലും കാട്ടുതീയും വേട്ടയാടലുമെല്ലാം ഈ ആമകളുടെ നിലനിൽപ്പിന് ഭീഷണിയാണ്.
ഐ.യു.സി.എൻ. ചുവന്ന പട്ടിക പ്രകാരം നാശോന്മുഖമായേക്കാവുന്ന അവസ്ഥയിലുള്ള ജീവികളിൽപ്പെടുന്നു.
ഇന്ത്യൻ വന്യജീവിസംരക്ഷണ നിയമപ്രകാരം ഷെഡ്യൂഡ് നാലിൽ പെടുത്തി സംരക്ഷിച്ചിരിക്കുന്നു.
ഇന്ത്യയിലെ പശ്ചിമഘട്ടത്തിൽ കേരളം , കർണ്ണാടക , തമിഴ്നാട് എന്നീ സംസ്ഥാനങ്ങളിലായി വിതരണം.
പശ്ചിമഘട്ടത്തിൽ മാത്രം കണ്ടുവരുന്ന തദ്ദേശിയമായയിനം ആമയാണ്.
അവലംബം പുറത്തേക്കുള്ള കണ്ണികൾ Indotestudo travancorica എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിസ്പീഷിസിൽ Indotestudo travancorica എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
കാട്ടായിക്കോണം ശ്രീധരൻ ഇംഗ്ലീഷ് വിലാസം https://ml.wikipedia.org/wiki/Kattayikonam_Sreedharan
ഒന്നാം കേരളനിയമസഭയിൽ ഉള്ളൂർ മണ്ഡലത്തേയും മൂന്നാം കേരളനിയമസഭയിൽ ആറ്റിങ്ങൽ നിയോജകമണ്ഡലത്തേയും പ്രതിനിധീകരിച്ച ഒരു രാഷ്ട്രീയ നേതാവായിരുന്നു കാട്ടായിക്കോണം വി. ശ്രീധരൻ (മാർച്ച് 1918 - 29 മാർച്ച് 1994).
സി.പി.എം പ്രതിനിധിയായാണ് ഇദ്ദേഹം കേരള നിയമസഭയിലേക്കെത്തിയത്.
കേരളനിയമസഭയിൽ അംഗമാകുന്നതിനു മുൻപ് രണ്ട് തവണ തിരുക്കൊച്ചി നിയമസഭയിലേക്കും കാട്ടായിക്കോണം ശ്രീധരൻ തെരഞ്ഞെടുക്കപ്പെട്ടിരുന്നു.
1969-ൽ നടന്ന ഉപതെരഞ്ഞെടുപ്പിലാണ് ഇദ്ദേഹം മൂന്നാം കേരളനിയമസഭിൽ അംഗമായത്.
ഏറ്റവും കൂടുതൽ കാലം കമ്യൂണിസ്റ്റ് പാർട്ടിയുടെ ജില്ലാസെക്രട്ടറിയായി പ്രവർത്തിച്ച് റിക്കോർഡ് വി. ശ്രീധരനാണ് ഏകദേശം നാല്പതു വർഷത്തോളം ഇദ്ദേഹം തിരുവനന്തപുരം ജില്ലാക്കമ്മിറ്റിയുടെ സെക്രട്ടറിയായിരുന്നു.
കാട്ടയിക്കോണം കളരിയ്ക്കവിള വീട്ടിൽ വേലായുധന്റേയും ലക്ഷ്മിയുടെയും മകനായി 1918 മാർച്ചിൽ ജനിച്ചു.
സരോജിനി, നളിനായി, പുഷ്പലക്ഷ്മി എന്നിവർ സഹോദരങ്ങളും കുട്ടപ്പൻ, രാജപ്പൻ, സദാശിവൻ എന്നിവർ സഹോദരന്മാരും ആയിരുന്നു.
ഇഎൽസിയാണ് വിദ്യാഭ്യാസ യോഗ്യത.
ആമാശയത്തിലെ അമിത രക്തസ്രാവത്തെ തുടർന്ന് 1994 മാർച്ച് 29 വെളുപ്പിന് 3.20ന് തിരുവനന്തപുരം മെഡിക്കൽ കോളേജിൽ വച്ച് ഇദ്ദേഹം അന്തരിച്ചു.
സ്വാതന്ത്ര്യ സമരത്തിൽ സജീവമായി പങ്കെടുത്ത ശ്രീധരൻ തിരുവിതാംകൂർ സ്റ്റേറ്റ് കോൺഗ്രസിന്റെ ജില്ലാ ഘടകം സെക്രട്ടറിയായിരുന്നു.
തിരുവിതാംകൂറിൽ ഉത്തരവാദിത്ത ഭരണം സ്ഥാപിക്കാനുള്ള സമരങ്ങളിലും ഇദ്ദേഹം പങ്കെടുത്തിരുന്നു.
കെ.സി. ജോർജ്ജുമായി ഒരുമിച്ച് പ്രവർത്തിക്കുക വഴി 1941-ൽ കമ്മ്യൂണിസ്റ്റ് പാർട്ടിയിലംഗമായി.
തെക്കൻ തിരുവിതാംകൂറിൽ കമ്മ്യൂണിസ്റ്റ് പാർട്ടി കെട്ടുപ്പടുക്കാൻ നിർണ്ണായകമായ ഒരു പങ്കാണ് ശ്രീധരൻ വഹിച്ചിട്ടുള്ളത്.
ഏകദേശം ഒൻപതു വർഷക്കാലത്തോളം ജയിൽ വാസവും നിരവധി നാളുകളിൽ ഒളിവിൽ ജീവിക്കുകയും ചെയ്തിട്ടുണ്ട്.
ആദ്യമായി തിരുവിതാംകൂർ നിയമസഭയിലേക്ക് കഴക്കൂട്ടത്തുനിന്ന് മത്സരിച്ചെങ്കിലും പരാജയപ്പെട്ടു, എന്നാൽ 1952-ൽ കഴക്കൂട്ടത്തുനിന്ന് തന്നെ ഇദ്ദേഹം തിരുക്കൊച്ചി നിയമസഭയിലേക്ക് തിരഞ്ഞെടുക്കപ്പെട്ടു.
പിന്നീട് 1954ലും ഇവിടെനിന്ന് വിജയിച്ചു.
സി.പി.ഐ.എം. സംസ്ഥാന സമിതി അംഗംവുമായിരുന്നു വി. ശ്രീധരൻ.
കാട്ടാക്കട ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Kattakkada_Gramapanchayath
തിരുവനന്തപുരം ജില്ലയിലെ കാട്ടാക്കട താലൂക്കിലെ ഒരു ഗ്രാമപഞ്ചായത്താണ് കാട്ടാക്കട .
പഴയ തിരുവതാംകൂറിന്റെ ഭാഗമായിരുന്നു ഈ പ്രദേശം.
കാട്ടാക്കട എന്ന നാമത്തിന്റെ ഉത്ഭവം സ്ഥലനാമോðപത്തി
കാട്ടാലിൻ കടയിലെ പതിവ് ഗ്രാമസമ്മേളനങ്ങക്കുള്ള ഗ്രാമമുഖ്യരുടെ യാത്രക്രമേണ കാട്ടാðക്കടയിലേക്കുള്ള യാത്രയായി.
അതുലോപിച്ച് കാട്ടാക്കടയായി എന്ന് പറയപ്പെടുന്നു.
ഗാന്ധിരാമകൃഷ്ണ പിള്ള, പൊന്നറ ശ്രീധർലക്ഷമണൻ പിള്ളസാർ, ശാന്തിനികേതൻ കൃഷ്ണൻ നായർ, സത്യനാഥൻ എന്നിവർ ഈ പ്രദേശത്തെപ്രമുഖസ്വാതന്ത്യസമരസേനാനികളായിരുന്നു.
കാട്ടാക്കട കേന്ദ്രമാക്കി ആരംഭിച്ച കസ്തൂർബാ ഗ്രന്ഥശാലയാണ് ആദ്യ വായനശാല.
കാട്ടാക്കട ഹൈസ്കൂളാണ് ആദ്യ ഹൈസ്കൂൾ.
തുടക്കത്തിൽ കുളത്തുമ്മൽ പഞ്ചായത്ത് എന്നായിരുന്നു പേര്.
1953 ലാണ് പഞ്ചായത്ത് രൂപീകൃതമായത്.
63-79 ഭരണഘട്ടത്തിൽ കാട്ടാക്കട പഞ്ചായത്ത് എന്നാക്കുകയും ചെയ്തു.
എട്ടിരുത്തി മാധവൻ നായർ ആദ്യ പ്രസിഡന്റായിരുന്നു.
കിഴക്ക് : ഒറ്റശേഖരമംഗലം പഞ്ചായത്ത് പടിഞ്ഞാറ് : വിളപ്പിൽ, മലയിൻകീഴ് പഞ്ചായത്ത് വടക്ക് : പൂവച്ചൽ പഞ്ചായത്ത് തെക്ക് : മാരനല്ലൂർ പഞ്ചായത്ത് ഭൂപ്രകൃതി
സമതലങ്ങളും പാടങ്ങളും അങ്ങിങ്ങ് കുന്നുകളും പാറക്കെട്ടുകളും ഉൾപ്പെട്ട ഹരിതഭാഗമാണ് ഈ പഞ്ചായത്ത്.
ചെമ്മണ്ണ്, കരിമണ്ണ്, എക്കð മണ്ണ്, മണð മണ്ണ്, പശിമരാശി മണ്ണ്, കളിമണ്ണ്, ചരð മണ്ണ് എന്നിവ വിവധ പ്രദേശങ്ങളിð കാണപ്പെടുന്നു.
ഇടവപ്പാതിയെയും തുലാവർഷത്തെയുമാശ്രയിച്ചാണ് ജനങ്ങൾ ജീവിച്ചത്.
നിരവധി തോടുകളും കുളങ്ങളും ഈ പഞ്ചായത്തിലുï്.
നെയ്യാർ ഈ പഞ്ചായത്തിന്റെ മധ്യത്തിലൂടെ ഒഴുകുന്നുï്.
500 വർഷത്തിലധികം പഴക്കമുള്ള ഒരു ആരാധനാലയമാണ് കാട്ടാð ശ്രീഭദ്രകാളീ ദേവി ക്ഷേത്രം.
മൊളിയൂർ ക്ഷേത്രം, ശ്രീധർമ്മശാസ്താക്ഷേത്രം എന്നിവയാണ് മറ്റ് പ്രധാന ആരാധനാലയങ്ങൾ.